CELEX: 62021TA0152
Language: el
Date: 2021-12-01 00:00:00
Title: Υπόθεση T-152/21: Απόφαση του Γενικού Δικαστηρίου της 1ης Δεκεμβρίου 2021 — Union syndicale Solidaires des SDIS de France et DOM/TOM κατά Επιτροπής (Εξωσυμβατική ευθύνη – Υποβολή στην Επιτροπή καταγγελίας σχετικής με την εφαρμογή του δικαίου της Ένωσης – Προθεσμία απαντήσεως – Δικαίωμα χρηστής διοικήσεως – Υποχρέωση επιμέλειας – Εύλογο χρονικό διάστημα – Δεν υφίσταται κατάφωρη παράβαση κανόνα δικαίου βάσει του οποίου παρέχονται δικαιώματα σε ιδιώτες)

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/31
            
         
      Απόφαση του Γενικού Δικαστηρίου της 1ης Δεκεμβρίου 2021 — Union syndicale Solidaires des SDIS de France et DOM/TOM κατά Επιτροπής
      (Υπόθεση T-152/21) (1)
      
      (Εξωσυμβατική ευθύνη - Υποβολή στην Επιτροπή καταγγελίας σχετικής με την εφαρμογή του δικαίου της Ένωσης - Προθεσμία απαντήσεως - Δικαίωμα χρηστής διοικήσεως - Υποχρέωση επιμέλειας - Εύλογο χρονικό διάστημα - Δεν υφίσταται κατάφωρη παράβαση κανόνα δικαίου βάσει του οποίου παρέχονται δικαιώματα σε ιδιώτες)
      (2022/C 51/44)
      Γλώσσα διαδικασίας: η γαλλική
      
         Διάδικοι
      
      
         Ενάγουσα: Union Syndicale Solidaires des services départementaux d’incendie et de secours (SDIS) de France et DOM/TOM (Νιμ, Γαλλία) (εκπρόσωπος: O. Coudray, δικηγόρος)
      
         Εναγομένη: Ευρωπαϊκή Επιτροπή (εκπρόσωποι: C. Ehrbar και A. Spina)
      
         Αντικείμενο
      
      Αγωγή ασκηθείσα δυνάμει του άρθρου 268 ΣΛΕΕ με αίτημα την αποκατάσταση της ζημίας που υπέστη η ενάγουσα λόγω της υπαίτιας αδράνειας της Επιτροπής ως προς την εξέταση της υποβληθείσας από την ενάγουσα καταγγελίας, η οποία καταχωρίσθηκε στις 27 Ιουνίου 2019 με αριθμό πρωτοκόλλου CHAP(2019)01840, περί προβαλλόμενης παραβάσεως του δικαίου της Ευρωπαϊκής Ένωσης εκ μέρους της Γαλλικής Δημοκρατίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Καταδικάζει την Union syndicale Solidaires des services départementaux d’incendie et de secours (SDIS) de France et DOM/TOM στα δικαστικά έξοδα.
               
            
         (1)  EE C 182 της 10.5.2021.